**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Նույնականացման քարտի տրամադրում։ |
| Արդյունք | Ծառայության մատուցման արդյունքում քաղաքացին ստանում է նույնականացման քարտ։ |
| Դիմումատու | Քաղաքացին նույնականացման քարտ ստանուլու համար կարող է դիմել 16 տարին լրանալու օրվանից։ |
| Ծառայության տեսակ | Ծառայությունը մատուցվում է թղթային և էլեկտրոնային եղանակով։ |
| Ներկայացման ենթակա տեղեկատվություն | Նույնականացման քարտ ստանալու համար քաղաքացին ներկայացնում է`   1. դիմում, 2. անձնագիր կամ ծննդյան վկայական, 18 տարին լրացած չլինելու դեպքում՝ «Հայաստանի Հանրապետության քաղաքացիության մասին» օրենքով սահմանված՝ ծնողների և երեխայի գրավոր համաձայնությունները, եթե դիմումատուն չունի ՀՀ քաղաքացու անձնագիր: Եթե ծնողն անձամբ չի կարող ներկայացնել համաձայնությունը, ապա ներկայացվող համաձայնության վրա նրա ստորագրության իսկությունը պետք է վավերացված լինի նոտարական կարգով, 3. ՀՀ կառավարության որոշմամբ նախատեսված` ինքնությունը հավաստող այլ փաստաթղթեր` սույն մասի 2-րդ կետով նշված փաստաթղթերը ներկայացնելու անհնարինության դեպքում, 4. նախազորակոչային տարիքի քաղաքացիների դեպքում՝ նախազորակոչային տարիքի քաղաքացու զինվորական հաշվառման գրքույկ, զորակոչային տարիքի և պարտադիր զինվորական ծառայության զորակոչից օրենքով սահմանված կարգով տարկետում ստացած քաղաքացիների դեպքում՝ զորակոչային տարիքի քաղաքացու զինվորական հաշվառման գրքույկ, պարտադիր զինվորական կամ այլընտրանքային ծառայության զորակոչված, ինչպես նաև պահեստազորում հաշվառված քաղաքացիների դեպքում՝ զինվորական գրքույկ կամ զինվորական հաշվառման փաստը հավաստող տեղեկանք, 5. բժշկական բնույթի համապատասխան փաստաթուղթ` քաղաքացու կամ սույն օրենքով նախատեսված դեպքերում` ներկայացուցչի ցանկությամբ նույնականացման քարտում արյան խմբի և ռեզուսի վերաբերյալ տվյալներն առաջին անգամ ամրագրելու դեպքում, 6. պետական տուրքի վճարման անդորրագիր։   Նույնականացման քարտը փոխանակելու համար քաղաքացին ներկայացնում է`   1. դիմում, 2. փոխանակման ենթակա նույնականացման քարտը, 3. բժշկական բնույթի համապատասխան փաստաթուղթ` քաղաքացու կամ սույն օրենքով նախատեսված դեպքերում` ներկայացուցչի ցանկությամբ նույնականացման քարտում արյան խմբի և ռեզուսի վերաբերյալ տվյալներն առաջին անգամ ամրագրելու դեպքում, 4. սույն օրենքի 5-րդ հոդվածի 1-ին մասի 1-ին և 3-րդ կետերով նախատեսված դեպքերում` իրավասու մարմնի կողմից տրված փոփոխությունը կամ անճշտությունը հավաստող փաստաթուղթ, 5. պետական տուրքի վճարման անդորրագիր: (90005162178100) |
| Կոնտակտային տվյալներ | Թեժ գիծ ծառայության հեռախոսահամար՝ (Զանգերի կենտրոն) **84-22**  **(010)30-01-59** |
| Գործընթաց | Գործընթացը սկսվում է քաղաքացու կողմից դիմում ներկայացնելուց։ Օրենսդրությամբ նախատեսված փաստաթղթերի ներկայացնելուց հետո ստուգվում է դրանց ամբողջականությունն ու համապատասխանությունը օրենքին, որից հետո նույնականացման քարտը տրամադրվում է դիմումը մուտքագրելուց հետո 15-րդ աշխատանքային օրը քաղաքացուն հրավիրում են ստանալու իր նույնականացման քարտը։ |
| Ծառայության վճար | «Պետական տուրքի մասին» օրենքով սահմանված կարգով․նույնականացման քարտ՝ **3 000 ՀՀ դրամ։**(90005162178100)  Քաղաքացու ցանկությամբ կատարվում է նաև արագ անձնագրավորում նույնականացման քարտ տալ կամ փոխանակել․(900013159034)  1 աշխ․ օրում՝ **20 000 ՀՀ դրամ,**  3 աշխ․ օրում՝ **10 000 ՀՀ դրամ,**  5 աշխ․ օրում՝ **5 000 ՀՀ դրամ։**  Նույնականացման քարտի կորստյան դեպքում նոր նույնականացման քարտ տալ․  1 աշխ․ օրում՝ **40 000 ՀՀ դրամ,**  3 աշխ․ օրում՝ **20 000 ՀՀ դրամ,**  5 աշխ․ օրում՝ **10 000 ՀՀ դրամ։** |
| Վճարում | Ծառայության դիմաց վճարումը ներկայումս իրականացվում է ինչպես անձնագրային ծառայություններում տեղադրված տերմինալներին, այնպես էլ POS-տերմինալների միջոցով, ինչպես նաև բանկում։ |
| Կարգավորումներ | «Նույնականացման քարտերի մասին» օրենք։  ՀՀ կառավարության 11․12․2008 թ․ թիվ 1465-Ն որոշում։ |
| Բողոքարկման ընթացակարգ | Քաղաքացին բողոք ներկայացնում է վերադասության կարգով՝ գրավոր, ինչպես նաև դատական կարգով՝ օրենսդրությամբ սահմանված ժամկետներում։ |